Diari Oficial de la Generalitat Valenciana


Sumari del DOGV 5629, del 30-10-2007 (2007/13845)

DECRET 216/2007, de 26 d'octubre, del Consell, pel qual es crea un col·legi públic d'Educació Infantil i Primària a Vinaròs.
----------------------------------------------------------------------------------------------------------------------------

### Dades del document

Número de DOGV
:   5629

Data del DOGV
:   30-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13169


Data del document
:   26-10-2007

Organisme emissor
:   Conselleria d'Educació

Tipus de document
:   Decret

Descriptors 

:   * Vinaròs
    * educació preescolar
    * centre d'ensenyament
    * ensenyament públic
    * ensenyament primari

DECRET 216/2007, de 26 d'octubre, del Consell, pel qual es crea un col·legi públic d'Educació Infantil i Primària a Vinaròs. [2007/13050]  
La Direcció Territorial d'Educació de Castelló i la Direcció General d'Ordenació i Centres Docents han emés un informe-proposta perquè es cree un centre docent nou a Vinaròs per a atendre l'increment de la demanda de places escolars d'Educació Infantil i Primària.  
El centre escolar nou s'ubicarà en instal·lacions provisionals fins a la construcció d'un edifici escolar nou, que en serà la seu definitiva, en el terreny que, amb eixa finalitat, l'Ajuntament de Vinaròs ha posat a disposició de la conselleria d'Educació, per l'acord adoptat en sessió plenària de 24 de setembre de 2003. Estes actuacions es porten a terme en el marc de col·laboració que establix l'apartat 4 de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana.  
En aplicació del que establix l'article 17 de la Llei Orgànica 8/1985, de 3 de juliol, reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació, i amb la deliberació prèvia del Consell, en la reunió del dia 26 d'octubre de 2007,   
DECRETE  
Article 1  
Es crea el centre docent següent:  
Província: Castelló.  
Municipi: Vinaròs.  
Codi: 07195362.  
Denominació: Col·legi Públic d'Educació Infantil i Primària núm. 5.  
Domicili : Passeig de Colom, s/n.  
Titular: Generalitat.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
1. El centre escolar nou iniciarà les activitats en el curs escolar 2007/08. En el dit curs escolar oferirà 5 unitats d'Educació Infantil i 4 d'Educació Primària.  
2. Este centre impartirà el Programa d'Ensenyament en Valencià (PEV).  
3. El centre disposarà dels llocs de treball de mestre de les especialitats següents:  
- 6 d'Educació Infantil.  
- 1 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Educació Física.  
- 1 d'Educació Primària, Música.  
- 1 d'Educació Especial, Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de Castelló nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17. 3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte totes les mesures necessàries per a complir i desplegar el que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i el seu efecte s'entén referit a l'inici del curs escolar 2007/08, excepte allò que es referix al nomenament de l'equip directiu, supòsit en què s'estén a l'1 de juliol de 2007.  
Valencia, 26 d'octubre de 2007  
El president de la Generalitat,  
Francisco Camps Ortiz  
El conseller d'Educació,  
Alejandro Font de Mora Turón